GiliGold/VAD_KnessetCorpus huggingface dataset:
שמעון סולומון:
 אני רוצה לגרום לכך שהם לא יעשו את זה, ואם נוהל פתיחה באש כרגע לא מאפשר את זה, אולי צריך לשנות אותו
אסף פרידמן:
הוראות פתיחה באש זה לא משהו לייצר התרעה
שמעון סולומון:
למה? יכול להיות שאם אחד או שניים או שלושה מבינים שהם לא חוזרים מזה בצורה שלמה כפי שהם יצאו, אז יכול להיות שזה ייצר הרתעה, ודאי
שמעון סולומון:
 אני מבין את מה שישראל אומר כאן
שמעון סולומון:
 יכול להיות שזה דיון חסוי שצריך לקיים
מאיר כהן:
אדוני, מעולם שינוי של הוראות פתיחה באש לא החליף התרעה
מאיר כהן:
 נוכחות מאסיבית, הגדרות, עוד הרבה מאוד אמצעים כולל כניסה בלילות לתוך הכפרים וטיפול בילדים האלה וטיפול במשפחות משנה את הדברים, אבל כאשר הכול בוער בשטח ואין גדרות ובאים וזורקים אבנים וצה"ל מתוח כמעט לקצה, והמשטרה מתוחה, זה מה שקורה
מאיר כהן:
 צריכים לחשוב אחרת, לא לשנות את ההוראות
מאיר כהן:
      חבריה, צודק החייל שאמר, תיראו, אנחנו נמצאים בעלייה פי עשר של ההרוגים הפלסטינים
מאיר כהן:
 מסתבר שזה לא מה שיעזור
מאיר כהן:
 המשילות היא לא בשינוי הוראות פתיחה באש
מאיר כהן:
 זה לא המערב הפרוע
מאיר כהן:
 משילות היא בנוכחות, באמצעים, בגיוס עוד ועוד אנשי משטרה
שמעון סולומון:
משילות היא כרוכה בהרבה מאוד דברים, אני מסכים איתך
שמעון סולומון:
 הרי רוב האירועים הם אירועים שנגמרים ברוך השם לא במוות או בפציעות קשות
מאיר כהן:
אני חייב להגיד לך מניסיון אישי שאבן בראש במכונית, אני נסעתי עם אשתי, נרגמנו באבנים
מאיר כהן:
 אשתי נפצעה ושכבה בבית חולים
מאיר כהן:
 תאמין לי שזה אירוע קשה
שמעון סולומון:
בוודאי
שמעון סולומון:
 אני לא מזלזל ב-1,140 אירועים שדיברנו עליהם קודם, אבל חלקם המועט פגע באנשים
שמעון סולומון:
 עדיין 1,140 אירועים כאלה היו בפוטנציאל להרוג אנשים
שמעון סולומון:
 אם אני יודע למזער את הדבר על ידי הרתעה גבוהה יותר, נוכחת יותר, לא דווקא חלילה בהריגה של אדם כזה או אחר אלא במציאות של נוהל פתיחה באש אחר
שמעון סולומון:
 יכול להיות שזה ישנה את זה, אני לא יודע להגיד
שמעון סולומון:
 כרגע אנחנו יודעים להגיד שבצד השני גם נהרגים כי הם פועלים
שמעון סולומון:
 גם בצד שלנו נפגעים כי אנחנו נמצאים חשופים, וכרגע צריך לשנות את התפיסה כדי לייצר מציאות אחרת
שמעון סולומון:
 יכול להיות שנוהל פתיחה באש זה עוד ערוץ
שמעון סולומון:
 אני לא יודע להגיד עדיין
יגאל כהן:
אולי שיהיה כתוב שבאותה פגישה מסווגת שצה"ל יגיד כמה פעמים נורו יריות על זורקי אבנים
יגאל כהן:
 יש לך נתון אחד של 1,000 ומשהו זריקות אבנים
יגאל כהן:
 שיגידו לך על כמה מזורקי האבנים ירו
יגאל כהן:
 אני יודע, אצלי בכפר עזון, יום שישי, שחרור מחבל, 7,000 קליעים נורו באוויר, חלקם הגיע עד מעלה שומרון
יגאל כהן:
 צה"ל קיבל הנחיה לא לירות
יגאל כהן:
 איך יכולים להגיד לי את זה? ירו 7,000 קליעים
מאיר כהן:
איפה?
יגאל כהן:
בעזון
מאיר כהן:
מעזון אליכם
יגאל כהן:
כן
זאב אלקין:
ירו לאוויר
יגאל כהן:
יורים בכמויות, וצה"ל, יש לו הנחיה לא לירות
יגאל כהן:
 אני מציע בתחקיר מ"פים כשמסיימים קו ללכת לדבר איתם בארבע עיניים
יגאל כהן:
 אל תגידו לנו את התוצאה, אני יודע אותה, חבר'ה, האם יש לכם מגבלה בירי בכניסה לכפר בעת אירוע? תשאל את השאלה הזאת
יגאל כהן:
 אל תספר לי את התשובה, רק כשתהיה אצלו
חננאל דורני:
חננאל דורני, ראש מועצת קדומים
חננאל דורני:
 בראשית דבריי אני רוצה להביע הערכה עצומה לצה"ל, לכל גורמי הביטחון במרחב יהודה ושומרון ובכלל
חננאל דורני:
 האנשים פה מכירים אותי וזה לא מן השפה אל החוץ
חננאל דורני:
 עובדים קשה מאוד כל לילה במנות גדושות מאוד בהשוואה למה שהיה לפני מרץ 2022, וגם יש תוצאות, עדיין לצד עלייה קיצונית כפי שקצין ההגמ"ר הציג, ולצד זאת כמובן גם את החרפה שהייתה אתמול, אני מגנה בכל פה, רק צריך לזכור, מדובר שם בשני נערים מתוך 502,000 תושבים, אז גם כשמסקרים את זה צריך את האיזון הנכון כלפי הציבור הרחב והכללי של המתיישבים שהוא ציבור שומר חוק, נאמן למדינה לא פחות מכל אזרח אחר
חננאל דורני:
 אגב, לגבי המספרים, 1,140 זה המכוניות שהוחרמו
חננאל דורני:
 1,628 זה אירועי ההפס"ד שדיברו עליהם קודם, ואני אולי אתחיל בעניין הזה
חננאל דורני:
      מי שלא נמצא ולא חי אצלנו, לא מבין מה קורה
חננאל דורני:
 אתמול או שלשום היה ירי בציר גלעד ליד חוות גלעד
חננאל דורני:
 מישהו בכלל שמע? מישהו דיווח על זה? לפני כמה חודשים היה ירי לכיוון מעלה גלבוע
חננאל דורני:
 אותו דבר, לא היה תוצאות אבל היה ירי
חננאל דורני:
 מהדורות החדשות פתחו את זה פעם אחרי פעם, אחרי פעם
אליצור טרבלסי:
רק לתקן אותך, הירי לא היה על ציר גלעד
אליצור טרבלסי:
 היה לעבר כוח בעומק
חננאל דורני:
לא על אזרחים
חננאל דורני:
 אני מדבר על צה"ל, אבל זו המציאות
חננאל דורני:
 מאות אירועי ירי שהיו בשנה האחרונה, כמה מהם סוקרו בתקשורת אם לא היה נפגע? כמעט ולא
חננאל דורני:
 לא מדברים על זה ולכן אי אפשר להבין את ההוויה שאנחנו עוברים שם מידי יום
חננאל דורני:
 היום כשאני יוצא מהבית אני כבר שוקל באיזה ציר לנסוע, האם להגיע לירושלים דרך חווארה או דרך כביש 6 או 446? אני בודק מה המצב, שוקל
חננאל דורני:
 היום בחרתי לא לנסוע דרך חווארה
חננאל דורני:
 זה היה הכי מהיר אבל אמרתי, לא אסע משם הבוקר
חננאל דורני:
 זה לא צריך להיות כך, וזה המצב
חננאל דורני:
      גם נושא ההפס"ד, דיבר על זה קודם מאיר, על החוויה של אשתו
חננאל דורני:
 זה מאוד מאוד לא נעים
חננאל דורני:
 זה מייצר תחושה שאתה אומר, רגע, אני יכול לצאת מהבית? וזה נסיעות לא אנשי צבא או גברים חמושים
חננאל דורני:
 זה נשים עם ילדים שחוזרים מחתונה, חוזרים מקניות
חננאל דורני:
 עכשיו הקיץ מתחיל, תהיינה הרבה יותר נסיעות על הצירים
חננאל דורני:
 המצב הוא באמת מצב מאוד לא טוב, לצד הערכה גדולה של הפעילות של הצבא
חננאל דורני:
      כאן אני חוזר למה שאמר קודם זאב
חננאל דורני:
 מה שנעשה היום בצבא זה עוד מאותו דבר, ביותר עצימות, ביותר כוחות, אולי גם בכוחות יותר מיוחדים, אבל בסוף זה עוד מאותו דבר
חננאל דורני:
 הפעילות הזאת היא לא משנה את המגמה
חננאל דורני:
 המגמה הולכת ועולה
חננאל דורני:
 יש החרפה גם במספר הנרצחים וגם במספר אירועי הטרור וההפס"ד בכבישים
חננאל דורני:
 אני לא אומר מה לעשות, אבל הקריאה שלי לעשות דברים אחרת, כי אם נעשה עוד מאותו דבר, שום דבר לא יעזור, זה ילווה אותנו
חננאל דורני:
 זה כבר פרק זמן ארוך מספיק כדי להבין שטעינו בדרך וזה לא עוזר, עם כל ההערכה שיש
חננאל דורני:
 באמת יש הערכה
חננאל דורני:
 מחרפים נפשם יום-יום, לילה-לילה אבל צריך לעשות דברים אחרת, כל נושא איסוף הנשקים וכל הדברים שדיברו עליהם
חננאל דורני:
      מקודם הזכיר יגאל את הכפר פונדוק
חננאל דורני:
 יש שם פקקים עצומים כל יום
חננאל דורני:
 אני לא מדבר כרגע על הבטיחות ועל מרקם החיים אלא על אירועי חווארה
חננאל דורני:
 את האחים יניב שנהרגו כמו ברווזים במטווח בגלל שהם עמדו שם בפקק, אנחנו חווים את זה כל יום
חננאל דורני:
 הנסיעה מקרני שומרון לקדומים היא 8 ק"מ, לוקחת שעה
חננאל דורני:
 מטפלים בזה, אז עכשיו מתכננים עוקף
חננאל דורני:
 עוד שנה, שנה וחצי ייגמר התכנון, מכרזים וכו', אבל זה סכנת חיים
חננאל דורני:
 האלוף הוציא צו
חננאל דורני:
 אני יודע שהוא הוציא צו וגם הצו לא מאפשר כניסה מהירה ופריצה של הדרך כדי לצאת מהכפר הזה
חננאל דורני:
 הוא מאפשר תכנון של נתיבי ישראל עד שיגמרו את זה וכו'
חננאל דורני:
 אני קורא מכאן שאתה תקרא אולי בכוחה של הוועדה לעשות איזושהי פריצה קרבית, צבאית, מה שעשו פעם
חננאל דורני:
 בעבר עשו את זה, לפני שנים רבות
חננאל דורני:
 יש כבר צו אלוף
יגאל כהן:
כולל מתן
יגאל כהן:
 אחרי הבקת"ב עשו כביש
חננאל דורני:
אבל זה היה לפני 20 שנה
חננאל דורני:
 נכון, זה מה שאני אומר, כמו פעם לעשות גם היום
חננאל דורני:
 בסופו של דבר יש שם סכנה יום-יומית
חננאל דורני:
 אני מדבר כרגע על הביטחוני, לא על המרקם ולא על הבטיחותי
שמעון סולומון:
מה המניעה לעשות דבר כזה? אם יש משהו שהוא ביטחוני יום-יומי, מתמשך, יש משהו זמני שאפשר לעשות כדי לעקוף את פונדוק?
יגאל כהן:
והאלוף כבר חתם
מאיר כהן:
צו אלוף
שמעון סולומון:
יש צו אלוף, זה מה שהם אומרים
חננאל דורני:
הצו נחתם
שמעון סולומון:
למה זה לא קורה?
חננאל דורני:
עכשיו יהיה תכנון מסודר של נתיבי ישראל
מאיר כהן:
אין תכנון מסודר
חננאל דורני:
אז אני אומר, בואו נפרוץ פריצה
יגאל כהן:
ככה זה היה פעם
חננאל דורני:
הצבא יודע לפרוץ ולסלול
חננאל דורני:
 הצבא יודע לעשות את זה, הוא רק צריך תקציב והוראה, בעיניי
ישראל גורי:
אני לא יודע לענות ספציפית על פונדוק
ישראל גורי:
 אפשר לבדוק את זה
ישראל גורי:
 אני רק יכול לומר לכם שהמורכבות בלפרוץ צירים מהסוג הזה היא מורכבות של חוק ואדמות פרטיות וקרקעות
ישראל גורי:
 יש פה מורכבות
ישראל גורי:
 אנחנו מכירים את זה
שמעון סולומון:
זו שאלה חשובה וזה ייכתב בפרוטוקול
שמעון סולומון:
 אנחנו נקבל תשובות בהמשך
שמעון סולומון:
 הוא לא צריך לשלוף מהמותן
שמעון סולומון:
 אני מניח שיש לזה מורכבות, אבל בסוף אנחנו מבינים שאם ישנו פתרון שהוא מהיר כדי להציל חיים, נעשה אותו, ואם יש צו אלוף, בכלל
שמעון סולומון:
      אנחנו נבקש עכשיו מחבר הכנסת זאב אלקין להגיד כמה דברים
זאב אלקין:
 קודם כל לפני שאני אגיד מה שיש לי להגיד, יש לי שאלה אליכם
זאב אלקין:
 לא יודע אם זה לפורמט הזה של הדיון, אתם תגידו
זאב אלקין:
 האם מבחינת היערכות שלכם אנחנו עלולים להגיע למצב של שימוש במטעני צד נגד תנועה של אזרחים באיו"ש, בצירים? מה הסבירות של זה לדעתכם?
ישראל גורי:
אני לא יכול לדבר על זה כאן, זה מורכב
זאב אלקין:
אוקיי
זאב אלקין:
 זה לדיון אחר בהרכב אחר, אבל אני מציע שהשאלה הזאת תישאל ונקבל עליה תשובה מסודרת
זאב אלקין:
      לגבי מה שמוצע כאן אני אגיד שני דברים כלליים
זאב אלקין:
 אחד, כבר נתתי לזה ביטוי בשאלות שלי
זאב אלקין:
 אם אחרי מבצע של פעילות מבצעית שנמשכת שנה, ממוקדת באיו"ש ובקיני הטרור באיו"ש הנתונים רק עולים, אז כנראה שצריך לבצע חשיבה מסודרת מה אנחנו צריכים לעשות אחרת
זאב אלקין:
 זה נכון, העיר פה רם בצדק, אני לא מדבר בגנות של "שובר גלים"
זאב אלקין:
 אם לא היינו עושים אותו ברמדאן הקודם, היינו מגיעים למצב הרבה יותר גרוע ללא ספק, אבל השאלה לטווח ארוך אם זה נותן את התוצאה, בטח לגבי הביטחון באיו"ש? יכול להיות שזה כן נותן תוצאות מבחינת ההגנה על ריכוזי אוכלוסין בתוך הקו הירוק, אבל מבחינת המצב הביטחוני באיו"ש כנראה שצריך עוד צעדים מול מה שנמשך שם
זאב אלקין:
     גם מבחינת ריכוזי האוכלוסין, למשל הירי שהיה, ירי של הרקטה מאזור ג'נין הוא חציה של קווים אדומים שזה תמיד מתחיל ככה בקטן
זאב אלקין:
 גם באזור של עוטף עזה זה התחיל בקטן
זאב אלקין:
 ברגע שלא היו צעדים מרחיקי לכת, אז זה הפך לשגרה, לכן ברור לי כאן שצריך שינוי
זאב אלקין:
 אתם צריכים לבוא לדרגים המדיניים ולהציע, אבל ההמשך של עוד מאותו דבר הוא לא עושה את העבודה
זאב אלקין:
 זה דבר אחד
זאב אלקין:
     דבר שני, זה עוד יותר חמור בעיניי בהתחשב בזה שאנחנו נמצאים בעיניי בתקופה של שינוי מאוד משמעותי
זאב אלקין:
 אני מדבר עליו כבר כמה שנים שזה יגיע, והיום לפי כל הסימנים בשטח זה מגיע מעצמו עוד לפני המחולל המשמעותי, וזה הרשות הפלסטינית ביום שאחרי אבו מאזן
זאב אלקין:
 אבו מאזן עוד איתנו אבל בחלקים מסוימים של הרשות זה כבר מתנהל כאילו אנחנו כבר ביום שאחרי, בוודאי בחלק של צפון השומרון
זאב אלקין:
 בעיניי אין סיבה לחשוב שזה יתמעט
זאב אלקין:
 להיפך, זה רק ילך ויחמיר, וביום שאבו מאזן לא יהיה פה מסיבה כזאת או אחרת, זה יתפרץ בכל העוצמה בכל המקומות, אז אם אנחנו לא מצליחים להתמודד עם זה עכשיו, אז מה יהיה אז? הרי ברור שהמצב אז יהיה הרבה יותר גרוע
זאב אלקין:
      יסתובבו פה קבוצות חמושות
זאב אלקין:
 לא בטוח שיהיה להם פיקוד אחיד
זאב אלקין:
 הם ימכרו את עצמם לכל המרבה במחיר
זאב אלקין:
 יהיו מאבקים פנימיים בתוך מה שהיה פעם רשות פלסטינית, בתוך עצמה, וכל זה ישליך בראש וראשונה על הכבישים
זאב אלקין:
 זה ישליך גם על היישובים אבל על הכבישים בוודאי, המצב של אנרכיה ואנדרלמוסיה שיהיה פה
זאב אלקין:
 אנחנו חייבים להיערך לשם
זאב אלקין:
 אם אנחנו היום לא יודעים לטפל בזה במוקדים ממוקדים ששם הרשות מאבדת את האחיזה, אז מה צפוי לנו באירוע שיכול? אנחנו כולנו יכולים לקום מחר בבוקר ולגלות את עצמנו בעידן חדש
זאב אלקין:
 פה יש שאלות
זאב אלקין:
 אני גם מציע לך, אדוני היושב-ראש, להקדיש לזה אפילו דיון מיוחד של היערכות ביטחונית ליום שאחרי אבו מאזן
זאב אלקין:
 בסוף זה יגיע
שמעון סולומון:
אני יודע שנקבע דיון בנושא הזה גם לוועדה הרחבה, המליאה עצמה
זאב אלקין:
מצוין, אז אם יש דיון במליאה, אז יהיה דיון במליאה, כי למשל אני לא בטוח שהתקיים דיון קבינט בנושא הזה
זאב אלקין:
 לא
זאב אלקין:
 כשאני שואל שאלה, היא שאלה רטורית, אני יודע מה התשובה
זאב אלקין:
 בנושא הזה בטח לא בחצי שנה האחרונה
שמעון סולומון:
      חבר הכנסת מאיר כהן
מאיר כהן:
אני שמח שמגנים כאן את ההתנהגות כלפי מפקד החטיבה
מאיר כהן:
 אני חייב להגיד שזה לא שניים סוררים
מאיר כהן:
 כששר או שרה בממשלה משווים לוחמים שלנו לשכירים של וגנר, אז עם כל הרצון להמעיט בזה, אבל זה תרבות שפושטת
שמעון סולומון:
השרה התנצלה על זה רגע אחר כך
שמעון סולומון:
 היא אמרה שזה באיזשהו - - -
שמעון סולומון:
 אנחנו ממשיכים באותם דברים
שמעון סולומון:
 חבל
שמעון סולומון:
 יש פה חצי מיליון - - -
שמעון סולומון:
 חבל לקחת אותנו למקום הזה
מאיר כהן:
אדוני היושב-ראש, אתה תיתן לי לדבר ואם זה לא מוצא חן בעיניך - - -
שמעון סולומון:
אני אתן לך לדבר אבל בוא נדבר בנושא
מאיר כהן:
אז תן לי לדבר
מאיר כהן:
 לא אתה ולא אף אחד לא ילמד אותי על לשמור על חיי אדם ביהודה ושומרון, אז אנא ממך
שמעון סולומון:
אני מבקש ממך לדבר לעניין
מאיר כהן:
אתה החלטת שאני מדבר לא לעניין?
שמעון סולומון:
אני מסביר שהשרה התנצלה על - - -
מאיר כהן:
אמרת ואני ממשיך להגיד את הדברים שלי
מאיר כהן:
 תודה לך, אדוני
שמעון סולומון:
בסדר, אני גם מכבד אותך, אז תכבד גם את מה שאני אומר
מאיר כהן:
תודה רבה, אדוני, אבל אתה לא יכול להגיד לי מה להגיד ומה לא, חביבי
מאיר כהן:
 בוא, אנחנו נמצאים עם זה 20 שנה, אז אנא ממך
שמעון סולומון:
לכן אסור לי להעיר לך?
מאיר כהן:
סליחה, מותר לך להעיר
מאיר כהן:
 אני חוזר על דבריי
מאיר כהן:
 אלה לא עשבים שוטים
מאיר כהן:
 אלה אמירות שאנחנו צריכים לגדוע אותן, גם אצל שרים, גם ברחוב
מאיר כהן:
 חיילי צה"ל, אני שמח על מה שגלנט אמר
מאיר כהן:
 הוא אומר, זה קודש הקודשים כמו דגל ישראל
מאיר כהן:
 אני מסכים איתו
שמעון סולומון:
אני פתחתי בזה
מאיר כהן:
אני שמח שאתה פתחת, אז אין בינינו ויכוח, רק תהיה סובלני ותקשיב
מאיר כהן:
 חשוב מאוד
מאיר כהן:
 אני רוצה להגיד עוד משהו
מאיר כהן:
 חיי אדם ביהודה ושומרון הם חשובים מאוד
מאיר כהן:
 לא משנה מה הדעות הפוליטיות, ואני מטייל שם כשר
מאיר כהן:
 לא היה מקום כמעט שלא הייתי בו, ואני נוסע על הכביש של דולב רק בכדי לחוש את מה שהם חשים כל יום כשבפס לבן עוקפים שם ואתה מתמרן בין הרכבים
מאיר כהן:
 אין ויכוח בינינו, ואיפה שיש יהודים צריך להגן עליהם בכל הכוח ולא משנה מה הדעה הפוליטית שלך
מאיר כהן:
 אין שום ויכוח על זה
מאיר כהן:
 השאלה מה אנחנו עושים
מאיר כהן:
      אני שלא גר שם חושב שצה"ל צריך להיות הרבה יותר נחוש, אבל זה לא המקום להגיד את זה
מאיר כהן:
 אני לא רוצה להציע לצה"ל מה לעשות, אבל באופן כללי כתפיסה צה"ל חייב לרכז מאמץ כי מול האירועים הלאה יש עלייה הולכת וגוברת של מוטיבציה אצל הפלסטינים
מאיר כהן:
 היא נובעת ממה שאלקין אמר, שיש התפרקות של הרשות ולכן שמחתי שאמר מפקד המשטרה שכן יש שיתופי פעולה
מאיר כהן:
 צריך למצות את שיתופי הפעולה האלה, כי אני מאמין שגם בצד השני יש היום עדיין אנשים ושוטרים שכן מוכנים לשתף איתנו פעולה, ולא צריך להרוס את הכול
מאיר כהן:
     בסופו של דבר אם לא תצא קריאה מוועדת המשנה הזאת שיהיה דיון שבו צה"ל, דיון חסוי כמובן, יפרט מה אתם עושים, אחרת זה יהיה דיון עקר שכל אחד אומר את דעתו ואנחנו נשארים עם זה, ובאים ראשי הרשויות שמי שמבקר אותם הם הזרוע הביצועית
מאיר כהן:
 מזל שיש את ראשי הרשויות ביהודה ושומרון, אחרת היה שם כאוס גמור
מאיר כהן:
 הם הזרוע הביצועית של מדינת ישראל
מאיר כהן:
 מה שאנחנו לא יכולים לעשות הם עושים ביום-יום
מאיר כהן:
      זה יהיה דיון עקר אם אנחנו לא נדע לתת להם תשובות ולא נדע לפחות לעצמנו לשמוע מצה"ל מה שונה היום מאתמול ומה אתם מתכוונים לעשות מחר שיהיה שונה מאתמול, כי אחרת אנחנו נתבוסס בתוך איזה מציאות, והסכנה של הירי התלול מסלול צריכה להדאיג את כולנו, ובאמת במקום להתעסק בדברים תפלים אנחנו צריכים לעצור את נשמתנו ולחשוב איך אנחנו מגיבים בשיא הנחישות בכדי שזה לא יקרה מחר
מאיר כהן:
 תחשבו אם הרקטה הזאת של לפני כמה חודשים, צה"ל ידע עליה, פה בירושלים, אם חס ושלום הרקטה הזאת לא הייתה נפל והיא הייתה מגיעה לאיזה מקום, באיזה מציאות היינו ואנחנו קרובים לזה, אז אדוני, תהיה סובלני, אתה עושה עבודה טובה, רק תהיה סובלני, תשמע
שמעון סולומון:
אני סובלני
שמעון סולומון:
 אני גם מעריך ומכבד אותך
שמעון סולומון:
     משה נידם
משה נסים:
בוקר טוב, אני מהביטחוניסטים
שמעון סולומון:
לפני שאתה מתחיל אני רק אגיד, אני אתן עכשיו עשר דקות להמשך נושא הביטחון ואז אנחנו נעבור לסוגיה של הבטיחות
משה נסים:
אנחנו בימים קשים
משה נסים:
 דיברו פה על הרקטות
משה נסים:
 בשבוע שעבר אירועי פיגוע ירי קשים ביותר, מטענים ועוד לא מעט איומים
משה נסים:
 אני דווקא הייתי רוצה להתמקד בסיפור של סוגיית זריקת האבנים שהיא סוגיה, לעיתים במחשבה יש קלות ראש עם הסיפור הזה
משה נסים:
 אנחנו יודעים שזה הורג לצערנו
משה נסים:
 יש ניסיון רע ולכן הייתי רוצה להתמקד בשתי רמות, האחת, לנסות ובאמת ב-20 שניות לאפיין עם תמונת מצב איך אנחנו רואים את הסוגיה הזו, ולהציע כן איזה שהן המלצות להתמודדות עם הבעיה הזאת
משה נסים:
     על כולם מוסכם וגם בישיבה הקודמת, יש פה עליות גם במספר האירועים, גם במספר הנפגעים
משה נסים:
 זה מספרים שהם בלתי נתפסים
משה נסים:
 אני יכול להגיד את זה גם כמג"ד ומח"ט בגזרות האלה
משה נסים:
 אנחנו יודעים שהסיפור להוציא אירוע כזה מבחינת הצד השני הוא די קל
משה נסים:
 אנחנו יודעים שיש הרבה קטינים, לחפש נקודה, למצוא אבנים
משה נסים:
 הדברים זמינים והתוצאה היא יכולה להיות מאוד קשה
משה נסים:
 אני חושב שאם נשאל את המתיישבים ביהודה ושומרון איזה סוגיה הכי בעייתית מבחינתם בתחושת הביטחון, אני חושב שכל הסיפור של זריקות אבנים, האימא עם הילדים, נוסעים לעבודה וחוזרים בערב
משה נסים:
 מאוד מאוד בעייתי, לכן אני חושב שלסוגיה הזו צריך להתייחס אחרת
משה נסים:
      אני יודע שצה"ל עושה הרבה אבל אני חושב שהוא עדיין מתקשה בלתת מענה אמיתי לסוגיה הזאת, גם בסדרי עדיפות, בסדרי כוחות
משה נסים:
 זו סוגיה מורכבת
משה נסים:
 בהצעה שלי איך להתמודד אני אדבר על זה
משה נסים:
 החלק השני החשוב זה כל הסיפור של מערכת אכיפה והחקיקה
משה נסים:
 אנחנו יודעים שמעט מאוד כתבי אישום ביחס לתלונות, וגם צה"ל לפעמים מזיע בשביל לתפוס זורקי אבנים ובסוף מגישים מעט מאוד כתבי אישום
משה נסים:
 העונשים הם מאוד קלים, מגוחכים, לא מידתיים
משה נסים:
 החוק מדבר על שנים, אפילו עד 20 שנה ובדרך כלל הממוצע זה חודשים ספורים, יש גם ימים, וזה באמת מגוחך
משה נסים:
      אנחנו מבינים שזו תופעה שהיא מחייבת התייחסות אמיתית ולכן מבחינתי או מבחינת התנועה זה שני דברים: אחד, אני חושב שצה"ל צריך, באמת דיברו פה, לחשוב על כל מיני דברים לתת מענה לסיפור הזה
משה נסים:
 אני חושב שאפשר כן להתמודד עם הסוגיה הזאת גם מבחינת סדרי הכוח, גם מבחינת הגדרה של אזורים בעייתיים, גם מבחינת שינוי הוראות פתיחה באש, גם מבחינת יוזמה ויצירתיות בסיפור הזה
משה נסים:
 אם אנחנו נגדיר, יש באזורי המבתרים בדרך כלל, אבל לא חסרים מקומות שהם מאוד בעייתיים
משה נסים:
 משם זורקים אבנים
משה נסים:
 אני חושב שאפשר, צה"ל יודע לעשות את הדברים, למקד ולפעול
משה נסים:
     החלק המשלים זה הסיפור של מערכת המשפט והחקיקה
משה נסים:
 פה צריכים להיות עונשי מינימום
משה נסים:
 צריך להתמודד עם זה, להגדיל את מספרי כתבי האישום
משה נסים:
 הענישה חייבת לקפוץ בסדרי גודל, אפילו לא מידתית כדי להתמודד עם הסיפור הזה
משה נסים:
 זה תופעה מאוד מאוד קשה למתיישבים
משה נסים:
 תודה
שמעון סולומון:
אתה מכיר את המספרים של ענישה ובכלל התהליך הזה?
משה נסים:
כן
משה נסים:
 יש לנו מחקר שאנחנו מתעסקים עם זה
משה נסים:
 ברמות הכי נמוכות
נורית יכימוביץ-כהן:
אפשר לומר משהו?
נורית יכימוביץ-כהן:
נורית, ראש תחום ביטחון פנים במרכז המחקר והמידע של הכנסת
נורית יכימוביץ-כהן:
 תובנה אחת שלמדנו מתוך מסמך שכתבתי, שעסק ביידוי אבנים
נורית יכימוביץ-כהן:
 המסמך אמנם נכתב ב-2021, ככה שהנתונים לא כל כך חדשים, אבל כן עשינו ניתוח של הענישה
נורית יכימוביץ-כהן:
 מאוד בולט הגיל האופייני של המורשעים, גיל ממוצע של 20
נורית יכימוביץ-כהן:
 34% מהמורשעים הם קטינים מתחת לגיל 18 ובכלל גם השאר הם לא כל כך מבוגרים כי הגיל הממוצע הוא 20
נורית יכימוביץ-כהן:
      אנחנו יודעים שמערכת המשפט מתייחסת אחרת לקטינים, בצורה יותר מקלה, אז צריך לזכור את זה כשמדברים על הנושא של החמרת ענישה וכן הלאה, צריך לדעת מה הכללים אבל זה כבר בתחום המשפטי
נורית יכימוביץ-כהן:
 אכן לפחות למשל לגבי נתוני שנת 2020, 41% מהנאשמים באותה שנה היו קטינים
נורית יכימוביץ-כהן:
 בערך חצי מהעונשים הם של שלושה חודשים בכלא ומטה, וחלק מהמאסרים הם של כמה ימים עד כמה שבועות
קריאה:
כמה מהם הם לקוח חוזר?
נורית יכימוביץ-כהן:
אין לנו נתונים על עבריינות חוזרת, אבל אפשר להניח שככל שהנאשם הוא יותר צעיר, יש לו מעט הרשעות קודמות
שמעון סולומון:
 זה באמת מדהים
שמעון סולומון:
 זה רק מצריך אותנו לחשוב לגמרי במה שאמר יגאל קודם לכן, לגמרי אחרת ממה שאנחנו חושבים עד עכשיו
שמעון סולומון:
 כן
אור יששכר:
תודה רבה, אר יששכר מתנועת הביטחוניסטים
אור יששכר:
 קודם כל אני רוצה לחזק גם את כוחות הביטחון, גם את המתיישבים
אור יששכר:
 הם סופגים
אור יששכר:
 אנחנו גם מדברים עם התושבים, סופגים באמת עלייה מטורפת בכמות אירועי הטרור במיוחד שמדובר בצירים
אור יששכר:
      בשנת 2020 ראינו דיווח, לא אירועים שקרו, דיווח על 1,884 פיגועי אבנים
אור יששכר:
 אם אנחנו משווים לנתונים שהציג פה רמ"ח מבצעים, מדובר בעלייה של כמעט 50%
שמעון סולומון:
ממתי הנתון הזה שאמרת?
אור יששכר:
2020
אור יששכר:
 יש פה איזה מצב של חצר אחורית של מדינת ישראל, שאנשים חוששים לצאת לצירים
אור יששכר:
 הם עושים חישובים, אם אני אצא מהיישוב, האם אני אחטוף אבנים, אני אחטוף ירי, אני אחטוף בקת"ב?      אני רוצה להתמקד דווקא בנושא של ענישה כחלק מההרתעה, כי אנחנו עשינו מחקר שבדק את זה
אור יששכר:
 לגבי זריקות אבנים, רוב זורקי האבנים הם מסכנים ולא מסתכנים
אור יששכר:
 צריך להגיד שרק נגד חמישית מהם בכלל מוגש כתב אישום, כלומר רוב האנשים בכלל לא נעצרים
אור יששכר:
 אנחנו מכירים את המורכבות של לעצור את זורקי האבנים בשטח, ורק שליש מזורקי הבקת"בים, מוגש נגדם כתב אישום, מהאירועים שמדווחים
אור יששכר:
 יש קושי אמיתי ומורכבות אמיתית גם לעצור את האנשים ולהגיד נגדם כתב אישום
אור יששכר:
 ככלל, מדובר פה באירוע שהוא הרבה מעבר לכוחות הביטחון שבשטח
אור יששכר:
 מדובר פה גם על אירוע משפטי
שמעון סולומון:
אגב, למה רק שליש? מה קורה עם שני השליש הנוספים?
אור יששכר:
או שלא נעצרים - - -
שמעון סולומון:
אתה אומר, מאלה שנעצרו מוגש נגדם
אור יששכר:
מסך האירועים, חמישית ושליש
אור יששכר:
      יש פה סיפור משפטי של ענישה כאשר אנחנו רואים איזה סוג של תרגולת, גם בפרקליטות, גם בהגנה וגם בבתי המשפט ברמת בתי הדין הצבאיים עצמם
אור יששכר:
 התרגולת הזאת היא מה שנקרא מתחם ענישה מקובל, כלומר אתם חברי הכנסת מחוקקים חוק, חוק העונשין, חוק המאבק בטרור, ואנחנו רואים שיש עונשים שקבועים בחוק ויש עונשים שניתנים בפועל
אור יששכר:
 בעוד שחוק עונשין, סעיף 332, זה תורגם בדבר הוראות ביטחון סעיף 212 על זורקי אבנים, יש בין עשר ל-20 שנה שהחוק מטיל על זורקי אבנים
אור יששכר:
      אנחנו זוכרים את אדל ביטון במרץ 2013, ילדה בת 4 שנרצחה על ידי זריקת אבנים
אור יששכר:
 אנחנו רואים את כל המתיישבים שנפגעים מזה בראש ובכל חלקי גופם
אור יששכר:
 העונש בחוק הוא בין עשר ל-20 שנה
אור יששכר:
 העונש הממוצע, ואנחנו בחנו את כל התיקים בין 2019 ל-2020, הוא עונש של 8
אור יששכר:
3 חודשים על זורקי אבנים שמסכנים חיים ומסכנים יישובים
אור יששכר:
 כנ"ל לגבי בקת"בים
אור יששכר:
 סעיף 144 לחוק העונשין, 20 שנה זה החוק לבן אדם שזורק חומר נפיץ על רכב במטרה לרצוח
אור יששכר:
 בפועל אנחנו ראינו עונש ממוצע של 11 חודשים
אור יששכר:
 יש פה משהו לא סביר
אור יששכר:
 חברי הכנסת פה מחוקקים חוקים
אור יששכר:
 אנשים נוסעים בצירים ומסתכנים בחיים שלהם ובסוף אנחנו מגיעים לבתי משפט שנותנים עונשים מגוחכים
שמעון סולומון:
לכן צריך רפורמה משפטית
אור יששכר:
בממוצע 95% נמוך יותר ממה שקבוע בחוק
שמעון סולומון:
זה לא מקסימום/מינימום
שמעון סולומון:
 אנחנו מדברים על משהו שלא מופיע
שמעון סולומון:
 אם זה 11 חודש ואני מדבר מבין 10–20 שנה, איך הוא מתכתב עם החוק?
גלעד נוה:
סליחה, הערה אחת
גלעד נוה:
 החוק לגבי לפחות זריקת אבנים, סעיף 332(א) לחוק העונשין לא קובע טווח של בין עשר ל-20 שנה
גלעד נוה:
 צריך לדייק את זה פה
גלעד נוה:
 הוא מדבר על עשר שנים במקרה של מיידה או יורה אבן או חפץ אחר לעבר כלי תחבורה בנסיעה, 20 שנה במידה ומדובר על במטרה לפגוע בנוסע או במי שנמצא בקרבתו
גלעד נוה:
 החקיקה האיו"שית, תחיקת הביטחון, צו בדבר הוראות ביטחון, בעצם העבירות המקבילות באיו"ש קובעות פחות או יותר את אותו מדרג
גלעד נוה:
 אם מדובר פה על קביעת ענישת מינימום, זה משהו שניסו בכנסת
גלעד נוה:
 ב-2015 היה תיקון בהוראת שעה למשך שלוש שנים לגבי קביעה של ענישת מינימום
גלעד נוה:
 אין פה פשוט נציגים לא של משרד המשפטים ולא של הפרקליטות בשביל לבוא ולתת נתונים על איך זה עבד ומה בשטח, אם זה העלה
גלעד נוה:
 מן הסתם זה העלה, אבל צריך לראות פשוט את הנתונים על איך זה השפיע בסופו של דבר על הענישה בפועל
אור יששכר:
הכוונה לא הייתה לטווח של בין עשר ל-20
אור יששכר:
 הכוונה לעונש במקרה כזה ועונש במקרה כזה
אור יששכר:
 אין היום עונשי מינימום וזה חלק מרכזי מהבעיה
שמעון סולומון:
עדיין זה אבסורד לראות שאם המקרה הוא כפי שהוא כתוב בחוק, והממוצע הוא 11 חודש
שמעון סולומון:
 זה משהו שהוא לא בטווח, אבל בוא, אנחנו צריכים לסיים
אור יששכר:
אני אתמקד
אור יששכר:
 ארבעת הנרצחים מעלי, משבוע שעבר, אלישע אלטמן, הראל מסעוד, נחמן מורדוף ועופר פיירמן יכלו היום להיות בחיים לו היו עונשי מינימום על זורקי אבנים
אור יששכר:
 אחד הרוצחים שם, הם היו שניים שיצאו מהכפר עוריף
אור יששכר:
 אחד מהם ישב בשנת 2020 חודשיים על זריקת אבנים
אור יששכר:
 האחר ייצר מטעני חבלה, ישב ארבעה חודשים בכלא
אור יששכר:
 לו היה עונשי מינימום כמו שאנחנו הצענו, הבאנו הצעת חוק שמתקנת את חוק המאבק בטרור, לפחות מחצית מהעונש הקבוע בחוק במקרים מסוימים, שלושת רבעי מהקבוע בחוק במקרים אחרים
אור יששכר:
 האנשים היו צריכים להשתחרר מהכלא בשנת 2025, 2027 ולא היו מבצעים את פיגוע הירי בעלי
אור יששכר:
 חברים, מדובר פה בתופעה מצילת חיים
אור יששכר:
 עונשי מינימום לזורקי אבנים, החוק הזה כבר עבר בקריאה טרומית בכנסת הקודמת
שמעון סולומון:
נשמח לקבל את ההצעה
אור יששכר:
אשמח מאוד שתקדמו את זה
אור יששכר:
 תודה
גלעד נוה:
אני רק אעיר הערה רוחבית
גלעד נוה:
 אני יודע שמשרד המשפטים באופן כללי מתנגד לנושא של קביעת עונשי מינימום
שמעון סולומון:
באופן כללי המצב הוא שנהרגים אנשים
שמעון סולומון:
 זה העניין
שמעון סולומון:
 בסוף, הוועדה, תפקידה היא לשמור על ביטחון התושבים
שמעון סולומון:
      גדעון מרגלית, רק אני מבקש קצר
שמעון סולומון:
 יש לנו עוד דובר אחד לנושא הזה ואנחנו רוצים לעבור נושא
גדעון מרגלית:
אני למעשה אתפור את שני הנושאים, גם את הנושא של הביטחון - - -
שמעון סולומון:
אז בוא תדבר על הנושא של הביטחון אם אתה יוכל, ואז אנחנו נפתח את הנושא
גדעון מרגלית:
אני אגיד ככלל, וזה דבר שאני אתפור אותו גם בצד השני
גדעון מרגלית:
 גדעון מרגלית, אני תושב אפרת
גדעון מרגלית:
 אני פעיל בתחום של מקרקעין, ועדת הקרקעות של אפרת, אבל גם מתעסק בנושא של קידום שלום בכל השטח מירושלים דרומה, בזווית מאוד מיוחדת, למקום ולזמן אחר
גדעון מרגלית:
      מה שאני רוצה לומר, ואני אומר את הדברים האלה שזה כן קשור, אני אומר את הדברים האלה על סמך שיח שאני מנהל עם חברים שלי פלסטינים וזה כמעט קונצנזוס מלא
גדעון מרגלית:
 יש מה שנקרא "תרבות אנשים חטאים"